નાયબ મુખ્યમંત્રી નીતિનભાઇ પટેલ અને તેમના રિસામણા પર ચાલી રહેલા વિવાદ પર એક પછી એક નવા નિવેદનો સામે આવી રહ્યા છે. ભાજપ અને પાટીદાર સમાજના અનેક નેતાઓ એક પછી એક તેમના ઘરે મળવા પહોંચી રહ્યા છે. ત્યારે 100થી વધુ સમર્થકો સાથે એસપીજી અધ્યક્ષ લાલજી પટેલ, નીતિન પટેલને મળવા પહોંચ્યા હતા. અને તેમણે સમર્થકો સાથે નીતિન પટેલ સાથે મુલાકાત કરીને તેમના ઘરની બહાર ઊભેલી મીડિયાને સંબોધિત કરતા કહ્યું હતું કે અમે ઇચ્છીએ છીએ કે નીતિન પટેલ સીએમ બને. સાથે જ લાલજી પટેલે કહ્યું હતું કે નીતિન પટેલ નારાજ છે.